MINUN TÄYTTYMYKSENI ― MINUN ONNELLISUUTENI
Haluan puhua teille miehistä ja erityisesti miesten onnellisuudesta.
Paavali sanoo jakeessa Apt. 26:2 "Pidän itseäni onnellisena".
Varmasti niin miehet kuin naisetkin voivat pitää itseään onnellisina -
tai onnettomina, mutta tiedän, että monet miehet eivät ole onnellisia.
Tämä ei koske kaikkia miehiä. Monet heistä ovat tyytyväisiä elämään.
Teidänkin läheistenne joukossa voi olla onnettomia miehiä.
Vaimona tai muuten läheisenä se voi olla todella vaikea asia, -
koska miehen onnellisuutta tuntuu olevan vaikea edistää.
Job sanoi jakeessa Job 7:7 "Muista, että minun elämäni on -
tuulen henkäys; minun silmäni ei enää saa onnea nähdä."
Job 9:25 "Minun päiväni rientävät juoksijata nopeammin, -
pakenevat onnea näkemättä".
Job uskoi, ettei saisi koskaan enää kokea onnea.
Emme ehkä ymmärrä, kuinka monet miehet ovat tyytymättömiä elämään, -
kokevat olonsa tyhjäksi tai eivät vain ole onnellisia.
Miehet eivät hevin paljasta tunteitaan.
Lisäksi monet miehet vetävät rennon ja iloisen kaverin roolia.
Olen seurannut pitkään läheltä monien ihmisten elämää ja oppinut, -
että monet uskovistakin miehistä -
kamppailevat salaa tyhjyyden ja apeuden tunteiden kanssa.
Olen oppinut pitämään mielessä, että miehet voivat olla onnettomia.
Erään ystäväni poika teki itsemurhan parikymppisenä.
Pojan isä kertoi, että tämä oli ollut aivan pienestä pitäen -
onneton koulusta tullessaan.
Hän sanoi aina olevansa onneton. Vanhemmat kyselivät, mistä se johtui.
Olivatko opettajat tai muut lapset ilkeitä? Eivät, poika vastasi.
Hän vain oli onneton. Luultavasti kyse oli kemiallisesta epätasapainosta, -
joka johti lopulta itsemurhaan. Kaikille ei tietenkään tapahdu niin.
Jotkut miehet pettyvät itsekin, -
kun eivät kykene täyttämään sisäistä tyhjyyttään.
Jos ajattelen omaa elämääni, -
olin lapsena ja nuorena täynnä näkyä ja elämää.
Ajattelin, että loppuun palaminen oli muiden ihmisten asia.
Sitä ei voisi ikinä tapahtua minulle. Uskoin, että elämäni -
tulisi aina olemaan yhtä helppoa. On yleisesti tiedossa, -
että elämäni muuttui monessa mielessä vuonna 1999.
Sain kuulla, että isäni oli vuosia sitten käyttänyt lapsia hyväksi.
Hän oli käytännössä pedofiili.
Tuon asian paljastuminen oli elämäni vaikeinta aikaa.
Hyväksikäytön uhrien tai siitä selvinneiden tilanne -
oli tietysti paljon pahempi kuin minun, mutta asia vaikutti minuunkin.
Koko maailma ympärilläni tuntui räjähtävän, -
ja itse aloin luhistua sisäisesti.
Tunnetun ja menestyvän seurakunnan johtajana -
jouduin viemään ihmiset tämän kaiken läpi.
Olin myös isäni lastenlasten isä. Käsittelin asiaa monilla eri tasoilla.
Muistan aina, kuinka kerroin asiasta lapsilleni, erityisesti Benille.
Hän oli noin 17-vuotias. Sanoin: "Älä anna tämän vaikuttaa uskoosi."
Hän sanoi: "Niin ei tule tapahtumaan. Jeesus on itse ilmestynyt minulle."
Isänä oli upeaa kuulla hänen sanovan noin.
Käsittelin asiaa eri tasoilla. Muiden kanssa menin johtajuusvaihteelle.
Huomasin kuitenkin, että aloin romahtaa sisäisesti.
Matkustin paljon ja aloin siksi käyttää unilääkkeitä, -
jotta saisin nukuttua lentokoneessa, mikä oli sinänsä ihan hyvä juttu.
Pian sain nukuttua yhden lääkkeen voimalla vain pari―kolme tuntia, -
kun muut nukkuivat 9 tuntia, joten aloin ottaa kaksi tablettia.
Lopulta en saanut unta edes omassa sängyssäni.
Minulla oli kuin jatkuva jetlag. Onnellisuuteni rapautui sisältäpäin.
Lopulta minulle kehittyi riippuvuus unilääkkeisiin.
Sekin on jotain, minkä kuvittelee tapahtuvan vain muille, ei itselle.
Kolmisen vuotta sitten pidimme Hillsong One Day -tapahtumia.
Hillsong-konferensseja oli pidetty 25 vuotta, ja sen kunniaksi pidimme -
minikonferensseja eri puolilla Australiaa. Elämäni oli kriisissä.
Saavuin paikalle ja yritin johtaa noita pieniä, yksipäiväisiä tapahtumia.
Mieleni oli niin hajalla ja elämäni oli niin pahasti sotkussa, -
että jouduin kyselemään vähän väliä, mitä seuraavaksi tapahtuisi.
Varmasti moni näki tilanteeni, vaikka läheiseni väittivät muuta.
Selvisimme noista illoista, ja heti perään menin Noosaan.
Minun piti saarnata siellä, ja olin valmistellut saarnan, -
mutta olin romahtaa jo noustessani lavalle. Se oli kamala tunne.
Olin valmistellut saarnan, mutten kokenut olevani valmistautunut.
Lopulta kutsuin ihmisiä Jeesuksen luo. Olen tehnyt sen lukemattomia kertoja.
Tuntui, että puhuin kuin lapsi. Alttarikutsun esittäminen oli vaikeaa.
Tuona iltana sain täysimittaisen paniikkikohtauksen.
En tiennyt, mitä minulle tapahtui. En saanut henkeä ja luulin kuolevani.
Pyysin Bobbieta soittamaan ambulanssin. Hän tiesi, mistä oli kyse.
Emme saaneet lääkäriäni kiinni, mutta paikalla oli loistava lääkäri, -
joka selvitti tilanteen puhumalla.
Minulle sanottiin, että kärsisin paniikkikohtauksista loppuikäni.
Noihin aikoihin minulla oli pieni kohtaus New Yorkissa, -
mutta varsinaista paniikkikohtausta minulla ei ole sen jälkeen ollut, -
enkä usko, että niitä tuleekaan.
Sain kerrasta tarpeekseni.
Minun käskettiin ottaa vuosi lomaa, muuten tilanne ei paranisi, -
mutta Jumala oli armollinen ja olin kunnossa parin päivän päästä.
Tein elämääni muutoksia.
Aloin tehdä asioita eri tavalla ja vähensin matkustamista.
Jaoin muille vastuita, jotka ennen kannoimme Bobbien kanssa.
Siitä on nelisen vuotta. Nyt olen terve ja sisäisesti vahva.
Toinen hyvä uutinen on, etten ole ottanut unilääkettä 2,5 vuoteen.
Silti nukun kuin tukki.
En kertonut tätä kaikkea kerätäkseni säälipisteitä, -
vaan jotta tietäisitte, ettei kukaan pääse pakoon elämän todellisuutta.
Jokaisen on joskus pakko käsitellä sisällään tapahtuvia asioita.
Joskus sen voi kätkeä, mutta kaikki elämässäni kärsi tuona aikana.
Bobbie joutui kannattelemaan minua, mikä luonnollisesti vaikutti liittoomme.
Lapseni huomasivat, että jokin oli vialla, joten tilanne vaikutti heihin.
Lapset rakastavat vanhempiaan ja tuntevat heidän tuskansa.
Onnettoman luona voi olla avuton olo, mutta meillä on suuri voima, rukous.
Tiedän, että suuri syy nykyiseen vahvaan olooni -
ovat Bobbien ja muiden läheisteni rukoukset.
Ehkä mietit, miten voisit auttaa. Tärkein neuvoni miehille -
matkalla onnellisuuteen on: Elä ulospäin suuntautuneesti.
Elä sisältä ulospäin, älä ulkoa sisäänpäin.
Luulen, että monet miehet elävät ulkoa sisäänpäin.
Se johtuu työn tai muun elämän aiheuttamista paineista.
Ulkopuolisen maailman paine alkaa vaikuttaa heidän sisimpäänsä.
Eräs poikani Joelin lauluista kertoo sisältä ulospäin elämisestä.
Siinä on kauniit sanat: "Rakastan Sinua sisältä ulospäin, Herra.
Annan Sinulle sydämeni ja sieluni hallinnan rakastaakseni Sinua -
sisältä ulospäin, Herra." Ulospäin suuntautunut elämä on anteliasta.
On niin helppo alkaa keskittyä elämässään vain itseensä.
Jos oma napamme on kaiken keskipiste avioliitossa -
tai millä tahansa elämänalueella, syntyy jännitteitä, ja onni katoaa.
Jos elät sisältä ulospäin, et anna muiden määrittää onneasi.
Jumalan Sana on loistava apu elämän rakentamiseen sisältä käsin.
On mahdollista auttaa muita ja saarnata muille vuosikymmeniä -
ja tulla itse kuuroksi saarnoilleen, -
ainakin oman sydämemme ja sielumme tilaan liittyvissä asioissa.
Muistatteko Rick Warrenin kirjan Tavoitteena elämä?
Minun on vaikea kuvata kirjan sisältöä tarkemmin, -
mutta sen 1. luku alkaa sanoilla: "Kysymys ei ole vain sinusta."
Se kuvaa kirjaa hyvin.
Toki me kaikki tarvitsemme rakkautta, tukea ja välittämistä, -
mutta jos keskityt vain itseesi, elämästäsi tulee onnetonta.
Anteliaasti ja sisältä ulospäin eläminen vaikuttaa -
sanoihimme, ulkonäköömme ja kaikkeen elämässämme.
Anteliaisuus ei vaadi vastapalveluksia, koska siinä ei ole kysymys minusta.
Minulle anteliaisuus on muihin ihmisiin keskittynyttä.
Jos joku ei elä anteliaasti, vaan pitää kukkaronnyörit tiukalla, -
sekä raha-asioihin liittyen että muuten, jakeessa Snl. 11:24 sanotaan: -
"Toinen on antelias ja saa yhä lisää, -
toinen säästää yli kohtuuden ja vain köyhtyy."
Tämä pätee myös tunne-elämään: -
Jos olemme anteliaita, elämänpiirimme laajenee.
Jos taas mies kitsastelee vaikkapa lastensa rohkaisemisessa -
tai rakkautensa tunnustamisessa, -
se vaikuttaa varmasti hänen omaan elämäänsä.
Onnettomat ihmiset ovat ilkeitä toisia kohtaan.
Ilkeys johtuu heistä itsestään.
Jakeissa Saarn. 5:9―10 puhutaan anteliaisuudesta ja rahanahneudesta.
"Joka rakastaa rahaa, ei saa rahaa kylläksensä, eikä voittoa se, -
joka rakastaa tavaran paljoutta. Sekin on turhuutta.
Omaisuuden karttuessa karttuvat sen syöjätkin; ja mitä muuta etua -
siitä on haltijallensa, kuin että silmillään sen näkee?"
Englanninkielinen käännös: "...kuin että sen näkee valuvan käsistään."
1. Tim. 6:17 "Kehoita niitä, jotka nykyisessä maailmanajassa -
ovat rikkaita, etteivät ylpeilisi eivätkä panisi toivoansa -
epävarmaan rikkauteen, vaan Jumalaan, -
joka runsaasti antaa meille kaikkea nautittavaksemme".
Tuo "kaikki" sisältää kaikki asiat.
Jumala antaa nautittavaksemme kaikki asiat, hengelliset ja fyysiset.
Aina miehen rikkaus ei ole ongelma, vaan se, mitä hän tavoittelee.
Jos elämässämme ja avioliitossamme on kyse vain rahan tavoittelusta, -
se ei koskaan johda onnellisuuteen.
On hienoa nähdä, että Jumala siunaa ihmisiä, mutta kyse ei ole heistä.
Heitä siunataan runsaasti, mutta he keskittyvät muihin ihmisiin.
He elävät anteliaasti. Heidän kehonkielensä ei ole sulkeutunut, -
vaan heidän sylinsä on avoin. Tämä on hauskasti sanottu: -
"Omaisuuden karttuessa karttuvat sen syöjätkin".
Antelias elämäntapa tarkoittaa, että ajattelemme muita -
ennen itseämme. Eräältä kuuluisalta psykologilta, -
tai ehkä hän oli psykiatri, kysyttiin kerran luennon jälkeen, -
minkä neuvon hän antaisi masennuksen kanssa kamppailevalle.
Kuulijat ehkä odottivat jotain hienoa lääketieteellistä vastausta, -
mutta hänen neuvonsa oli tämä: -
"Nouse sohvalta ja mene ulos sinulle uudenlaiseen ympäristöön, -
etsi joku, jolla menee huonommin kuin sinulla, ja ala auttaa häntä."
Se on ulospäin suuntautunutta elämää.
Uskon, että jos elämässä, avioliitossa ja ihmissuhteissa, -
niin nykyisissä kuin tulevissa, -
rakennamme ihmissuhteen itsemme ympärille, siitä tulee onneton.
Jos elämämme suuntautuu ulospäin ja elämme anteliaasti, kaikki muuttuu.
Naisena olosi on varmasti usein avuton, koska miehesi ei elä näin, -
mutta sanotaan, että jos vaimo on onnellinen, mieskin on.
Toki myös miehen onnellisuus vaikuttaa vaimon onnellisuuteen.
Jos suhteen onnettomuus kumpuaa sinusta, et voi auttaa puolisoasi.
Masentunutta ihmistä ei voi vain käskeä ryhdistäytymään.
Kunpa voisikin! Ainakin voit päättää, ettet elä keskittyen vain itseesi, -
vaan keskityt muihin asioihin kuin omaan onnellisuuteesi, -
vaikka se olisi joskus vaikeaa ja tulisit torjutuksi.
Puolisosi ja lastesi onnellisuuteen keskittyminen -
on ainakin lähtökohta elämäsi muuttamiseen onnellisemmaksi.
Kaikki täällä lienevät tarpeeksi kypsiä tietääkseen tämän, vai ovatko?
Uskoontulo ei ole onnellisuuden tae.
Tietysti toivoisimme, että se olisi. Jumalan Sana pelastaa ihmiset, -
ja kun se saa ajan kuluessa tehdä työtään elämässämme, -
se antaa meille oikean perustan, jolle voimme rakentaa onnellisuutta.
Jumalan Sanan pelastavasta voimasta ei ole epäilystäkään, -
ja Jumala voi nostaa masennuksen pois ja tuoda tilalle onnellisuuden, -
mutta opitaan silti olemaan anteliaita.
Jos haluan auttaa miestä olemaan onnellinen, kehotan häntä -
elämään ulospäin suuntautuneesti ja täyttämään elämänsä ylistyksellä.
On hienoa, jos mies osaa johtaa perhettään ylistäjänä ja palvojana.
Hän osaa todella elää sisältä ulospäin, -
kunnioittaa Jumalaa ja antaa kunnian Hänelle, jolle se kuuluu.
Hän osaa kohottaa pyhät kätensä ja ylistää Jumalaa, -
vaikka viikunapuu ei kukoista eikä viiniköynnös tuota hedelmää, -
tai mitä tahansa tämä tarkoittaakaan elämässämme vuonna 2015.
Ps. 89:16 "Autuas se kansa, joka tuntee juhlariemun, -
ne, jotka vaeltavat sinun kasvojesi valkeudessa, Herra!"
Elä ulospäin suuntautuneesti, ylistäen ja sopuisasti.
Jotkut ovat aina keskellä taistelua milloin milläkin elämänalueella.
Minä en halua elää tapellen naapurien tai työkavereiden kanssa.
Liian monet kodit ovat täynnä jännitteitä.
Kuinka voisit vähentää jännitettä?
Ehkä olet ollut kuollut itsellesi jo pitkään ja koet, -
että sinua satutetaan aina vain lisää. Ymmärrän, miltä tuntuu elää niin, -
mutta aviopuolisot haluavat liittonsa ja lastensa parasta.
Lapset tuntevat kodin jännitteet selvemmin kuin ymmärrämmekään.
Jos oma napamme on tärkein ja kodissa on jatkuvasti riitaa, -
elämä siellä ei voi olla onnellista. Niin asia vain on.
En syytä ketään itsekkyydestä, mutta yritetään olla epäitsekkäämpiä -
ja keskittyä vähemmän itseemme, omaan onnettomuutemme, -
turvattomuuteemme tai pelkoihimme, -
jotka saattavat johtua taustastamme ja hylätyksi tulemisen pelosta.
Nuo asiat eivät paranna omaa eivätkä läheistemme onnellisuutta.
Jumala, auta meitä elämään niin, ettemme keskity omaan itseemme.
Jos elämässäsi on asioita, joiden täyttymistä kaipaat, -
monesti ne alkavat toteutua, kun alat elää anteliaasti.
Anna miehesi toteuttaa Jumalan kutsua elämässään.
Älä pidättele häntä. Anna hänen mennä ja tehdä.
Kun perheessä on pieniä lapsia, jokaisen tulee toki tehdä osuutensa.
1. Piet. 3:10―11 "joka tahtoo rakastaa elämää ja nähdä hyviä päiviä, -
varjelkoon kielensä pahasta ja huulensa vilppiä puhumasta, -
kääntyköön pois pahasta ja tehköön hyvää, -
etsiköön rauhaa ja pyrkiköön siihen."
Elämässä, johtajuudessa ja erityisesti kotona on tärkeä etsiä rauhaa.
Hepr. 12:14―15 "Pyrkikää rauhaan kaikkien kanssa ja pyhitykseen, -
sillä ilman sitä ei kukaan ole näkevä Herraa; ja pitäkää huoli siitä, -
ettei kukaan jää osattomaksi Jumalan armosta, -
'ettei mikään katkeruuden juuri pääse kasvamaan ja tekemään häiriötä', -
ja monet sen kautta tule saastutetuiksi".
Katkeruuden juuri syntyy usein siitä, ettemme opi etsimään rauhaa -
ja pitämään jännitteitä poissa kodista. En koskaan tuomitse ihmisiä -
sen perusteella, valitsevatko heidän lapsensa Jumalan vai toisen tien.
Vaikka jaoin huoneen veljeni kanssa, valitsimme 14-vuotiaana erilaiset tiet.
En usko, että kasvatuksessamme oli minkäänlaista eroa.
Siksi en tuomitse, mutta tiedän, että elämäntapamme vaikuttaa.
Monet teistä ovat erittäin sitoutuneita seurakuntaan.
Seurakuntaelämään voi liittyä politikointia ja riitojakin, -
mutta ei anneta sen tulla kotiimme.
Emme koskaan halua rakentaa rakkaidemme kanssa tilannetta, -
jossa seurakunnan kanssa vietetty aika kilpailisi ajasta perheen kanssa.
Rakasta Herran huonetta ja läheisiäsi, -
mutta älä päästä elämääsi ja kotiisi katkeruuden juurta, -
joka syntyy epäsovusta, sillä lastesi iankaikkinen kohtalo voi riippua siitä.
En halua pelotella, mutta Raamatun mukaan katkeruuden juuri voi syntyä.
Muiden juurien tavoin sen kasvamiseen menee jonkin aikaa, -
mutta kasvaessaan se tuo ongelmia. Sen takia moni on tehnyt päätöksiä, -
joiden luuli satuttavan vain pastoria tai häntä satuttaneita ihmisiä, -
mutta ne satuttavatkin lopulta häntä itseään ja hänen perhettään, -
koska päätöksestä kasvaa juuri, joka kantaa ajallaan hedelmää.
Nouskaa hetkeksi seisomaan.
Rukoilen onnellisuutta sielullenne.
Rukoilen, että Jumala antaisi teille kyvyn löytää avaimia siihen, -
mihin nalkutus ja omassa voimassa toimiminen eivät auta.
Rukoilen teille avaimia puolisonne onneen ja tyydytykseen.
Jos hän on onnellinen, se vaikuttaa teidänkin elämäänne.
Herra, rukoilen, että olivatpa nämä ihmiset missä tilanteessa vain, -
armahda heitä ja anna heille voimaa -
ja pieniä avaimia ympärillään olevien ihmisten onnellisuuteen.
Rukoilen, että me kaikki voimme elää sisältä ulospäin sen sijaan, -
että antaisimme muiden ihmisten asenteen, ajatusten ja ilkeyden -
muuttaa sydäntämme.
Asettukoon onnellisuus avioliittoihin. Pyydän niihin ihmeitä ja todistuksia.
Rukoilen, että miesten sydämissä ja sieluissa tapahtuu ihmeitä, -
he saavat kokea suurta onnea, ylistää Sinua hengessä ja totuudessa, -
elää sopuisasti ja tulla Jumalan ja rukouksen miehiksi.
Auta meitä tukemaan heitä.
Kiitämme Sinua tästä ja annamme Sinulle kiitoksen ja kunnian.
Uskon ihmisten potentiaaliin -
ja toivon, että kirjallani on sanottavaa heidän todelliseen elämäänsä.
Asiat alkavat toimia ihmeellisesti, kun rakennamme oikealle perustalle.
Kirjasta on ihmisille apua, koska se on rehellinen.
Hänen koetuksensa osoittavat, että Jumala johtaa hänen elämäänsä.
Tämä mies on elävä todiste Jumalan työstä hänessä.
Hän on todella kantanut ristiään ja ollut tärkeä ase Jumalan työssä.
Tavoitteeni on antaa ihmisille toivoa. Uskon, että jos valitsemme oikein, -
se avaa meille ovia ja auttaa meitä elämän suuressa seikkailussa.
Live, Love, Lead on saatavana kirjana, e-kirjana ja äänikirjana
Olen Brian Houston Hillsong TV:stä ja kiitän sinua seurastasi.
Olemme kiitollisia saamastamme palautteesta, viesteistä ja puheluista.
Ota yhteyttä, jos voimme mitenkään auttaa sinua.
Siunaamme sinua mielellämme. Kirjani on kirjoitettu sinua varten.
Mahtavaa viikkoa ja siunausta!
Ylistäkää Herran, Jumalamme nimeä -
kädet kohotettuina
Herra, annan elämäni tietäen, -
että Kristuksessa olen todella olemassa
Pyhä Henki, pala tulen lailla
UUSI HILLSONG-ALBUMI TILATTAVISSA ENNAKKOON
Kolmantena päivänä aamunkoitteessa -
Taivaan Poika nousi kuolleista
Maahan tallattu kuolema, missä on pistimesi?
Enkelit kohottavat jylisevän huudon -
Kristukselle, Kuninkaalle
Ylistäkää Herran, Jumalamme nimeä
Ylistäkää Hänen nimeään iankaikkisesti
Laulamme ylistystäsi loputtomiin, -
oi Herra, meidän Jumalamme!
Suomennos: Anni Lähteenmäki